Jans Urbans

Jans Urbans (; dzimis  Javožno) ir poļu futbola treneris un bijušais futbolists. Spēlējis uzbrucēja pozīcijā, bijis Polijas izlases spēlētājs. Viņa profesionālā futbolista karjera galvenokārt ir saistīta ar klubiem Zabžes "Górnik" un Osasuna, bijis arī abu klubu treneris. Kopš 2025. gada ir Polijas izlases galvenais treneris.

 Futbolista karjera 
Karjeras sākumā spēlējis Polijas klubos Sosnovecas "Zagłębie" un Zabžes "Górnik". Trīs reizes kļuvis par Polijas čempionu Zabžes "Górnik" sastāvā. 1989. gadā pārgāja uz Spānijas klubu Osasuna. 1990.—1991. gada sezonā guva 13 vārtus La Liga. Arī karjeras turpinājumā spēlēja Spānijā, pārstāvot Valladolid un Toledo klubus. 1996.—1997. gada sezonu aizvadīja Vācijas 2. Bundeslīgas komandā Oldenburg, bet karjeru noslēdza, atgriežoties Zabžes "Górnik".

Polijas izlasē debitēja  pret Bulgāriju. Pirmos vārtus izlases labā guva  pret Somijas izlasi. Piedalījies 1986. gada FIFA Pasaules kausa finālturnīrā. Kopumā izlases rindās Urbans ir aizvadījis 57 spēles un guvis 7 vārtus.

 Trenera karjera 
Pēc spēlētāja karjeras beigām sāka strādāt par jauniešu treneri Spānijas klubā Osasuna. 2004. gada kļuva par šī kluba dublieru komandas galveno treneri. 2008. gada Eiropas čempionātā bija viens no Polijas izlases trenera asistentiem. Urbans ir bijis galvenais treneris dažādos Polijas klubos. 2012.—2013. gada sezonā ar Varšavas "Legia" uzvarēja Ekstraklasa. Divas reizes ar šo klubu ieguvis Polijas kausu. Polijas sporta žurnāla Piłka Nożna vērtējumā Urbans atzīts par 2013. gada Polijas labāko treneri. 2014. gada vasarā atgriezās Osasuna, kļūstot par komandas galveno treneri Spānijas Otrajā divīzijā. Nostrādāja Spānijas klubā līdz 2015. gada februārim, kad pēc četru zaudējumu sērijas tika atlaists.

Karjeras turpinājumā vadīja Polijas klubus Poznaņas "Lech", Vroclavas "Śląsk" un divos piegājienos Zabžes "Górnik". 2025. gada jūlijā Urbans kļuva par Polijas izlases galveno treneri, stājoties amatā Mihala Probeža vietā.

 Sasniegumi 
 Futbolista karjerā 
Górnik Zabrze
 Ekstraklasa: 1985—86, 1986—87, 1987—88
 Polijas Superkauss: 1988

 Trenera karjerā 
Legia Warsaw
 Ekstraklasa: 2012—13
 Polijas kauss: 2007—08, 2012—13
 Polijas Superkauss: 2008

Lech Poznań
 Polijas Superkauss: 2016

Individuāli
 Polijas gada treneris (Piłka Nożna balva): 2013
 Ekstraklasa sezonas labākais treneris: 2012—13

 Atsauces 

 Ārējās saites 

Kategorija:1962. gadā dzimušie
Kategorija:Silēzijas vojevodistē dzimušie
Kategorija:Polijas futbolisti
Kategorija:Górnik Zabrze spēlētāji
Kategorija:CA Osasuna spēlētāji
Kategorija:Real Valladolid spēlētāji
Kategorija:Polijas izlases futbolisti
Kategorija:1986. gada FIFA Pasaules kausa spēlētāji
Kategorija:Polijas futbola treneri
Kategorija:Polijas futbola izlases treneri